CELEX: 
Language: ro
Date: 2016-10-20 00:00:00
Title: REGULAMENTUL DELEGAT (UE) …/… AL COMISIEI de stabilire a unui plan privind aruncarea capturilor înapoi în mare pentru anumite activități de pescuit de specii demersale în Marea Mediterană

EXPUNERE DE MOTIVE
            
            
               1.CONTEXTUL ACTULUI DELEGAT
            
            
               Un obiectiv-cheie al politicii comune în domeniul pescuitului (PCP), prevăzut în Regulamentul (UE) nr. 1380/2013
                  1
               , este reducerea nivelurilor ridicate ale capturilor neintenționate și eliminarea treptată a aruncării capturilor înapoi în mare în cadrul tuturor activităților de pescuit din UE. Aruncarea capturilor înapoi în mare reprezintă o pierdere semnificativă de resurse și are un impact negativ asupra exploatării sustenabile a resurselor, precum și asupra viabilității economice a activităților de pescuit. PCP prevede, de asemenea, intensificarea regionalizării, care evită/reduce la minimum microgestionarea la nivelul Uniunii și asigură în același timp adaptarea normelor la caracteristicile specifice fiecărei activități de pescuit și fiecărei regiuni marine.
            
            
               PCP prevede o serie de dispoziții menite să faciliteze punerea în aplicare a obligației de debarcare. Există dispoziții generice de flexibilitate care pot fi aplicate de statele membre în contextul gestionării cotelor sau, în Marea Mediterană, în cazul în care au fost stabilite dimensiuni minime de referință pentru conservare. Totodată, PCP prevede mecanisme specifice de flexibilitate care trebuie să fie puse în aplicare prin planuri multianuale sau, în absența planurilor multianuale, prin așa-numitele planuri privind aruncarea capturilor înapoi în mare. Aceste planuri privind aruncarea capturilor înapoi în mare sunt avute în vedere ca o măsură temporară cu o durată maximă de trei ani. Ele sunt elaborate sub formă de recomandări comune stabilite de comun acord de grupuri de state membre care au un interes comun în ceea ce privește resursele biologice din aceeași regiune sau din același bazin maritim.
            
            
               Începând de la 1 ianuarie 2017, debarcarea va fi obligatorie pentru speciile demersale care definesc activitățile de pescuit și care fac obiectul unei dimensiuni minime de referință pentru conservare, în conformitate cu anexa III la Regulamentul (CE) nr. 1967/2006 („Regulamentul privind Marea Mediterană”)
                  2
               . Activitățile de pescuit care vizează stocurile de merluciu, de barbun, de limbă-de-mare comună și de creveți din genul Crangon în anumite zone din Marea Mediterană fac obiectul acestei dispoziții.
            
            
               Potrivit articolului 15 alineatul (5) din Regulamentul (UE) nr. 1380/2013, un plan privind aruncarea capturilor înapoi în mare poate conține următoarele elemente:
            
            
               dispoziții specifice privind activitățile de pescuit sau speciile care fac obiectul obligației de debarcare;
            
            
               specificarea excepțiilor de la obligația de debarcare, dacă activitățile de pescuit sau speciile îndeplinesc anumite criterii legate de o rată de supraviețuire ridicată;
            
            
               dispoziții privind excepțiile de minimis, astfel cum se specifică la articolul 15 alineatul (5) litera (c) din Regulamentul (UE) nr. 1380/2013;
            
            
               dispoziții privind documentarea capturilor;
            
            
               stabilirea dimensiunilor minime de referință pentru conservare (DMRC).
            
            
               Având în vedere acest lucru, 
            
            
               (1)
                     Franța, Italia și Spania au transmis Comisiei Europene o propunere de plan pe trei ani privind aruncarea capturilor înapoi în mare pentru activitățile de pescuit care vizează merluciu, barbun, scoici Saint-Jacques, scoici Venerupis și scoici-venus în vestul Mării Mediterane (subzonele geografice CGPM 1, 2, 5, 6, 7, 8, 9, 10 și 11);
            
            
               (2)
                     Croația, Italia și Slovenia au transmis Comisiei Europene o propunere de plan pe trei ani privind aruncarea capturilor înapoi în mare pentru activitățile de pescuit care vizează merluciu, barbun și limbă-de-mare comună în Marea Adriatică (subzonele geografice CGPM 17 și 18);
            
            
                (3)
                     Cipru, Grecia, Italia și Malta au transmis Comisiei Europene o propunere de plan pe trei ani privind aruncarea capturilor înapoi în mare pentru activitățile de pescuit care vizează merluciu, barbun și creveți din genul Crangon în sud-estul Mării Mediterane (subzonele geografice CGPM 15, 16, 19, 20, 22, 23 și 25).
            
            
               2.CONSULTĂRI PREALABILE ADOPTĂRII ACTULUI
            
            
               (1)Recomandare comună privind un plan de aruncare a capturilor înapoi în mare pentru anumite activități de pescuit de specii demersale în vestul Mării Mediterane (subzonele geografice CGPM 1, 2, 5, 6, 7, 8, 9, 10 și 11).
            
            
               În scopul punerii în aplicare a obligației de debarcare la nivel regional în apele din vestul Mării Mediterane, Franța, Italia și Spania au transmis serviciilor Comisiei Europene, la 7 iulie 2016, o recomandare comună ca bază a unui plan privind aruncarea capturilor înapoi în mare.
            
            
               În conformitate cu articolul 18 din Regulamentul (UE) nr. 1380/2013, propunerea de act delegat al Comisiei se bazează pe această recomandare comună elaborată și prezentată de statele membre care au un interes direct de gestionare a pescuitului de merluciu, barbun și scoici Saint-Jacques, scoici Venerupis și scoici-venus în vestul Mării Mediterane. Recomandarea comună a inclus punctele de vedere ale Comitetului executiv al Consiliului consultativ pentru Marea Mediterană (MEDAC), exprimate la 8 iunie 2016 (ref.190/2016).
            
         
         
            
               Recomandarea comună cuprinde următoarele elemente:
            
            
               activitățile de pescuit vizate de planul privind aruncarea capturilor înapoi în mare;
            
            
               o excepție legată de rata de supraviețuire ridicată pentru scoici Saint-Jacques (Pecten jacobeus), scoici Venerupis (Venerupis spp.) și scoici-venus (Venus spp.) capturate cu drage mecanizate în subzonele geografice 1, 2, 5 și 6;
            
            
               excepții de minimis de la obligația de debarcare pentru activitățile de pescuit care vizează merluciu (Merluccius merluccius) și barbun (Mullus spp.), ca urmare a costurilor disproporționate de manipulare a capturilor nedorite;
            
            
               o excepție de la obligația de debarcare pentru capturile de pește care au fost vătămate de prădători;
            
            
               angajamentul de a desfășura proiecte-pilot cu privire la măsuri de natură tehnică destinate îmbunătățirii selectivității prin modificarea uneltelor de pescuit și/sau stabilirea de închideri spațio-temporale.
            
            
               Elementele acestei recomandări comune prezentate de Franța, Italia și Spania privind aplicarea obligației de debarcare în cazul speciilor demersale care definesc activitățile de pescuit din vestul Mării Mediterane au fost evaluate de Comitetul științific, tehnic și economic pentru pescuit (CSTEP) în ședința plenară din 4-8 iulie 2016
                  3
               .
            
            
               În conformitate cu concluziile CSTEP, capacitatea de supraviețuire a scoicilor Saint-Jacques, a scoicilor Venerupis și a scoicilor-venus capturate cu drage mecanizate este potențial ridicată. Cu toate acestea, CSTEP a recomandat efectuarea unor studii specifice pentru estimarea ratei de supraviețuire a capturilor de moluște bivalve aruncate înapoi în mare în cadrul activităților de pescuit cu drage mecanizate. Având în vedere aspectele enumerate, în cadrul planului propus privind aruncarea capturilor înapoi în mare, statele membre ar trebui să colecteze mai multe argumente științifice cu privire la aceste excepții specifice. Informațiile furnizate vor fi evaluate de CSTEP după un an, pentru a confirma aplicarea excepției. În ceea ce privește excepția legată de rata de supraviețuire a scoicilor Saint-Jacques, a scoicilor Venerupis și a scoicilor-venus capturate cu drage mecanizate, regulamentul precizează că aceasta este valabilă doar pentru anul 2017.
            
            
               În ceea ce privește excepția de minimis, CSTEP a concluzionat că s-ar impune informații suplimentare care să completeze justificarea acestei excepții ca urmare a costurilor disproporționate de manipulare a capturilor nedorite. CSTEP a observat, totuși, că, pe baza unor studii preliminare, nivelurile de minimis propuse sunt inferioare ratelor maxime de aruncare înapoi în mare pentru merluciu și barbun.
            
            
               Pe baza acestor elemente, planul privind aruncarea înapoi în mare a capturilor de specii demersale care definesc activitățile de pescuit din apele din vestul Mării Mediterane poate fi considerat un prim pas către eliminarea treptată a practicii aruncării capturilor înapoi în mare pentru toate activitățile de pescuit ale Uniunii, prin introducerea unei obligații de debarcare pentru capturile de specii care fac obiectul unor dimensiuni minime.
            
            
               (2)Recomandarea comună referitoare la un plan privind aruncarea capturilor înapoi în mare pentru pescuitul de specii demersale din Marea Adriatică (subzonele geografice CGPM 17 și 18).
            
            
               În scopul punerii în aplicare a obligației de debarcare la nivel regional în apele Mării Adriatice, Croația, Italia și Slovenia au transmis serviciilor Comisiei Europene, în data de 4 iulie 2016, o recomandare comună ca bază a unui plan privind aruncarea capturilor înapoi în mare.
            
            
               În conformitate cu articolul 18 din Regulamentul (UE) nr. 1380/2013, propunerea de act delegat al Comisiei se bazează pe recomandarea comună elaborată și prezentată de statele membre care au un interes direct de gestionare a pescuitului de merluciu, barbun și limbă-de-mare comună în apele Mării Adriatice. Recomandarea comună a inclus punctele de vedere ale Comitetului executiv al Consiliului consultativ pentru Marea Mediterană (MEDAC), exprimate la 8 iunie 2016 (ref.190/2016).
            
            
               Recomandarea comună cuprinde următoarele elemente:
            
            
               activitățile de pescuit vizate de planul privind aruncarea capturilor înapoi în mare;
            
            
               o excepție, legată de rata de supraviețuire ridicată, de la obligația de debarcare în ceea ce privește pescuitul de limbă-de-mare comună (Solea solea) capturată cu traule rapido (beam-traule);
            
            
               excepții de minimis de la obligația de debarcare pentru activitățile de pescuit care vizează merluciu (Merluccius merluccius), barbun (Mullus spp.) și limbă-de-mare comună (Solea solea), ca urmare a costurilor disproporționate de manipulare a capturilor nedorite;
            
            
               o excepție pentru capturile de pește care au fost vătămate de prădători;
            
            
               angajamentul de a desfășura proiecte-pilot cu privire la măsuri de natură tehnică destinate îmbunătățirii selectivității prin modificarea uneltelor de pescuit și/sau stabilirea de închideri spațio-temporale.
            
            
               Elementele acestei recomandări comune prezentate de Croația, Italia și Slovenia privind aplicarea obligației de debarcare în cazul speciilor demersale care definesc activitățile de pescuit din Marea Adriatică au fost evaluate de Comitetul științific, tehnic și economic pentru pescuit (CSTEP) în ședința plenară din 4-8 iulie 20163.
            
         
         
            
               În conformitate cu concluziile CSTEP, nu există suficiente informații pentru a se evalua dacă ratele de supraviețuire pentru limba-de-mare comună capturată cu traule rapido (beam-traule) pot fi considerate ca fiind ridicate. Ca atare, CSTEP a recomandat efectuarea unor studii specifice pentru estimarea ratei de supraviețuire a capturilor de limbă-de-mare comună aruncate înapoi în mare în cadrul activităților de pescuit cu traule rapido. Având în vedere aspectele enumerate, în cadrul planului propus privind aruncarea capturilor înapoi în mare, statele membre ar trebui să colecteze mai multe argumente științifice cu privire la aceste excepții specifice. Informațiile furnizate vor fi evaluate de CSTEP după un an, pentru a confirma aplicarea excepției. În ceea ce privește excepția legată de rata de supraviețuire a limbii-de-mare capturate cu traule rapido (beam-traule), regulamentul precizează că aceasta ar urma să fie valabilă doar pentru anul 2017.
            
            
               În ceea ce privește excepția de minimis, CSTEP a concluzionat că s-ar impune informații suplimentare care să completeze justificarea acestei excepții ca urmare a costurilor disproporționate de manipulare a capturilor nedorite. CSTEP a observat, totuși, că nivelurile de minimis propuse sunt inferioare ratelor maxime de aruncare înapoi în mare pentru aceste trei specii.
            
            
               Pe baza acestor elemente, planul privind aruncarea înapoi în mare a capturilor de specii demersale care definesc activitățile de pescuit din apele Mării Adriatice poate fi considerat un prim pas către eliminarea treptată a practicii aruncării capturilor înapoi în mare pentru toate activitățile de pescuit ale Uniunii, prin introducerea unei obligații de debarcare pentru capturile de specii care fac obiectul unor dimensiuni minime.
            
            
               (3)Recomandare comună privind un plan de aruncare a capturilor înapoi în mare pentru anumite activități de pescuit de specii demersale din sud-estul Mării Mediterane (subzonele geografice CGPM 15, 16, 19, 20, 22, 23 și 25).
            
            
               În scopul punerii în aplicare a obligației de debarcare la nivel regional în apele din sud-estul Mării Mediterane, Cipru, Grecia, Italia și Malta au transmis serviciilor Comisiei Europene, la 4 iulie 2016, o recomandare comună ca bază a unui plan privind aruncarea capturilor înapoi în mare.
            
            
               În conformitate cu articolul 18 din Regulamentul (UE) nr. 1380/2013, propunerea de act delegat al Comisiei se bazează pe recomandarea comună elaborată și prezentată de statele membre care au un interes direct de gestionare a pescuitului de merluciu, barbun și creveți din genul Crangon în apele din sud-estul Mării Mediterane. Recomandarea comună a inclus punctele de vedere ale Comitetului executiv al Consiliului consultativ pentru Marea Mediterană (MEDAC), exprimate la 8 iunie 2016 (ref.190/2016).
            
            
               Recomandarea comună cuprinde următoarele elemente:
            
            
               activitățile de pescuit vizate de planul privind aruncarea capturilor înapoi în mare;
            
            
               excepții de minimis de la obligația de debarcare pentru activitățile de pescuit care vizează merluciu (Merluccius merluccius), barbun (Mullus spp.) și creveți din genul Crangon (Parapenaeus longirostris), ca urmare a costurilor disproporționate de manipulare a capturilor nedorite;
            
            
               o excepție pentru capturile de pește care au fost vătămate de prădători;
            
            
               angajamentul de a desfășura proiecte-pilot cu privire la măsuri de natură tehnică destinate îmbunătățirii selectivității prin modificarea uneltelor de pescuit și/sau stabilirea de închideri spațio-temporale.
            
            
               Elementele acestei recomandări comune prezentate de Cipru, Grecia, Italia și Malta privind aplicarea obligației de debarcare în cazul speciilor demersale care definesc activitățile de pescuit din sud-estul Mării Mediterane au fost evaluate de Comitetul științific, tehnic și economic pentru pescuit (CSTEP) în ședința plenară din 4-8 iulie 20163.
            
            
               Conform concluziilor CSTEP, s-ar impune informații suplimentare care să completeze justificarea excepției de minimis ca urmare a costurilor disproporționate de manipulare a capturilor nedorite. CSTEP a observat, totuși, că măsurile de minimis propuse sunt inferioare ratelor maxime de aruncare înapoi în mare pentru aceste trei specii.
            
            
               Pe baza acestor elemente, planul privind aruncarea înapoi în mare a capturilor de specii demersale care definesc activitățile de pescuit din apele din sud-estul Mării Mediterane poate fi considerat un prim pas către eliminarea treptată a practicii aruncării capturilor înapoi în mare pentru toate activitățile de pescuit ale Uniunii, prin introducerea unei obligații de debarcare pentru capturile de specii care fac obiectul unor dimensiuni minime.
            
            
               3.ELEMENTELE JURIDICE ALE ACTULUI DELEGAT
            
            
               Rezumatul acțiunii propuse
            
            
               Principala acțiune juridică vizează adoptarea de măsuri care să faciliteze implementarea obligației de debarcare.
            
            
               Regulamentul precizează speciile și activitățile de pescuit cărora ar urma să li se aplice măsuri specifice, precum excepția de minimis.
            
            
               Temeiul juridic
            
            
               Articolul 15 alineatul (1) litera (d) și alineatul (6) și articolul 18 alineatele (1) și (3) din Regulamentul (UE) nr. 1380/2013, precum și articolele 15a și 29a din Regulamentul (CE) nr. 1967/2006.
            
         
         
            
               Principiul subsidiarității
            
            
               Propunerea intră în sfera competenței exclusive a Uniunii Europene.
            
            
               Principiul proporționalității
            
            
               Propunerea se înscrie în sfera de aplicare a competențelor delegate conferite Comisiei prin articolul 15 alineatul (6) din Regulamentul (UE) nr. 1380/2013 și nu depășește ceea ce este necesar pentru realizarea obiectivului respectivei dispoziții.
            
            
               Alegerea instrumentului
            
            
               Instrumentul propus: regulament delegat al Comisiei.
            
            
               Alte instrumente nu ar fi adecvate din următorul motiv: Comisiei i s-a conferit competența de a adopta un plan privind capturile aruncate înapoi în mare prin intermediul unor acte delegate. Statele membre care au un interes direct de gestionare au înaintat recomandarea lor comună. Măsurile prevăzute în recomandarea comună și incluse în prezenta propunere se bazează pe cele mai bune avize științifice disponibile și îndeplinesc toate cerințele relevante prevăzute la articolul 18 alineatul (5) din Regulamentul (UE) nr. 1380/2013. 
            
            
               REGULAMENTUL DELEGAT (UE) …/… AL COMISIEI
            
            
               din 20.10.2016
            
            
               de stabilire a unui plan privind aruncarea capturilor înapoi în mare pentru anumite activități de pescuit de specii demersale în Marea Mediterană
            
            
               COMISIA EUROPEANĂ,
            
            
               având în vedere Tratatul privind funcționarea Uniunii Europene,
            
            
               având în vedere Regulamentul (UE) nr. 1380/2013 al Parlamentului European și al Consiliului din 11 decembrie 2013 privind politica comună în domeniul pescuitului, de modificare a Regulamentelor (CE) nr. 1954/2003 și (CE) nr. 1224/2009 ale Consiliului și de abrogare a Regulamentelor (CE) nr. 2371/2002 și (CE) nr. 639/2004 ale Consiliului și a Deciziei 2004/585/CE a Consiliului
                  4
               , în special articolul 15 alineatul (6),
            
            
               întrucât:
            
            
               (1)Regulamentul (UE) nr. 1380/2013 are ca obiectiv eliminarea treptată a practicii aruncării capturilor înapoi în mare în cadrul tuturor activităților de pescuit ale Uniunii prin introducerea unei obligații de debarcare.
            
            
               (2)Articolul 15 alineatul (6) din Regulamentul (UE) nr. 1380/2013 împuternicește Comisia să adopte planuri privind aruncarea capturilor înapoi în mare prin intermediul unor acte delegate pentru o perioadă de maximum trei ani pe baza recomandărilor comune elaborate de statele membre în urma consultării consiliilor consultative relevante.
            
            
               (3)Grecia, Spania, Franța, Croația, Italia, Cipru, Malta și Slovenia au un interes direct în ceea ce privește gestionarea pescuitului în Marea Mediterană. La 4 și 7 iulie 2016, aceste state membre au prezentat Comisiei trei recomandări comune referitoare la planurile privind aruncarea capturilor înapoi în mare pentru anumite activități de pescuit de specii demersale în Marea Adriatică, în sud-estul Mării Mediterane și în vestul Mării Mediterane
                  5
               , după consultarea Consiliului consultativ pentru Marea Mediterană. S-au obținut contribuții științifice din partea organismelor științifice relevante. În conformitate cu articolul 18 alineatul (3) din Regulamentul (UE) nr. 1380/2013, în prezentul regulament ar trebui să fie incluse numai acele măsuri din recomandările comune care respectă articolul 15 alineatul (6) din regulamentul respectiv.
            
            
               (4)În ceea ce privește Marea Mediterană, articolul 15 din Regulamentul (UE) nr. 1380/2013 prevede o obligație de debarcare pentru toate capturile de specii care fac obiectul unor limite de captură și, de asemenea, pentru capturile de specii care fac obiectul unor cerințe privind dimensiunile minime, astfel cum sunt definite în anexa III la Regulamentul (CE) nr. 1967/2006 al Consiliului
                  6
               . În conformitate cu articolul 15 alineatul (1) litera (d) din Regulamentul (UE) nr. 1380/2013, obligația de debarcare referitoare la speciile care definesc activitățile de pescuit ar trebui să se aplice cel târziu de la 1 ianuarie 2017.
            
            
               (5)Recomandările comune au sugerat aplicarea unei excepții de la obligația de debarcare în ceea ce privește limba-de-mare comună (Solea solea) în Marea Adriatică și scoicile Saint-Jacques (Pecten jacobeus), scoicile Venerupis (Venerupis spp.) și scoicile-venus (Venus spp.) în vestul Mării Mediterane, deoarece se pot înregistra rate de supraviețuire ridicate, ținând cont de caracteristicile uneltelor, de practicile de pescuit și de ecosistem.
            
            
               (6)Comitetul științific, tehnic și economic pentru pescuit (CSTEP) concluzionează în evaluarea sa
                  7
                că este nevoie de mai multe studii pentru a corobora constatările existente legate de rata de supraviețuire ridicată pentru limba-de-mare comună, scoicile Saint-Jacques, scoicile Venerupis și scoicile-venus. Întrucât nu există dovezi concludente cu privire la ratele de supraviețuire a acestor specii, Comisia consideră că excepția legată de rata de supraviețuire permisă în temeiul articolul 15 alineatul (4) litera (b) din Regulamentul (UE) nr. 1380/2013 ar trebui inclusă în prezentul regulament numai pentru un an. Statele membre în cauză ar trebui să prezinte Comisiei date relevante astfel încât CSTEP să poată evalua integral motivele excepției, iar Comisia să poată analiza excepțiile relevante.
            
         
         
            
               (7)Pe baza dovezilor științifice furnizate în recomandarea comună, a analizei efectuate de CSTEP și ținând cont de caracteristicile uneltelor de pescuit, de numărul mare de specii din cadrul fiecărei operațiuni de pescuit, de practicile de pescuit și de particularitățile Mării Mediterane (de exemplu, caracterul predominant al pescuitului la scară mică), Comisia consideră că, pentru a evita costurile disproporționate de manipulare a capturilor nedorite și în conformitate cu articolul 15 alineatul (5) litera (c) punctul (ii) din Regulamentul (UE) nr. 1380/2013, este oportun să se stabilească o excepție de minimis în conformitate cu nivelul procentual propus în recomandările comune, în limitele stabilite la articolul 15 alineatul (5) litera (c) din Regulamentul (UE) nr. 1380/2013.
            
            
               (8)Pentru a asigura un nivel adecvat de control, ar trebui să se stabilească cerințe specifice privind întocmirea de către statele membre a listelor de nave vizate de prezentul regulament.
            
            
               (9)Întrucât măsurile prevăzute de prezentul regulament au un impact direct asupra activităților economice legate de sezonul de pescuit și asupra planificării sezonului de pescuit al navelor Uniunii, prezentul regulament ar trebui să intre în vigoare imediat după publicarea sa. În conformitate cu recomandările comune și luând în considerare calendarul stabilit la articolul 15 alineatul (1) din Regulamentul (UE) nr. 1380/2013, prezentul regulament ar trebui să se aplice de la 1 ianuarie 2017,
            
            
               ADOPTĂ PREZENTUL REGULAMENT:
            
            
               Articolul 1
               Punerea în aplicare a obligației de debarcare
            
            
               Obligația de debarcare prevăzută la articolul 15 alineatul (1) din Regulamentul (UE) nr. 1380/2013 se aplică în Marea Mediterană activităților de pescuit care figurează în anexa la prezentul regulament.
            
            
               Această obligație de debarcare se aplică speciilor enumerate în anexa respectivă atunci când sunt capturate în cadrul activităților de pescuit desfășurate în apele Uniunii sau de către navele de pescuit ale Uniunii aflate în afara apelor Uniunii, în ape care nu sunt supuse suveranității sau jurisdicției unor țări terțe.
            
            
               Articolul 2
               Definiții
            
            
               1. În sensul prezentului regulament, se aplică următoarele definiții:
            
            
               (a) „Marea Mediterană” înseamnă apele maritime ale Mării Mediterane la est de meridianul 5°36′ longitudine vestică;
            
            
               (b) „subzonele geografice CGPM” înseamnă subzonele geografice ale Comisiei Generale pentru Pescuit în Marea Mediterană (CGPM), astfel cum sunt definite în anexa I la Regulamentul (UE) nr. 1343/2011 al Parlamentului European și al Consiliului
                  8
               ;
            
            
               (c) „vestul Mării Mediterane” înseamnă subzonele geografice CGPM 1, 2, 5, 6, 7, 8, 9, 10 și 11;
            
            
               (d) „Marea Adriatică” înseamnă subzonele geografice CGPM 17 și 18;
            
            
               (e) „sud-estul Mării Mediterane” înseamnă subzonele geografice CGPM 15, 16, 19, 20, 22, 23 și 25.
            
            
               Articolul 3
               Excepția legată de rata de supraviețuire
            
            
               1.
                     În 2017, excepția de la obligația de debarcare în temeiul articolului 15 alineatul (4) litera (b) din Regulamentul (UE) nr. 1380/2013 pentru speciile în cazul cărora dovezile științifice demonstrează o rată de supraviețuire ridicată se aplică următoarelor specii:
            
            
               (a) limbă-de-mare comună (Solea solea) capturată cu traule rapido (beam-traule) (TBB)
                  9
                în subzonele geografice 17 și 18;
            
            
               (b) scoici Saint-Jacques (Pecten jacobeus) capturate cu drage mecanizate (HMD) în subzonele geografice 1, 2, 5 și 6;
            
            
               (b) scoici Venerupis (Venerupis spp.) capturate cu drage mecanizate (HMD) în subzonele geografice 1, 2, 5 și 6;
            
            
               (b) scoici -venus (Venus spp.) capturate cu drage mecanizate (HMD) în subzonele geografice 1, 2, 5 și 6.
            
         
         
            
               2.
                     Limba-de-mare comună (Solea solea), scoicile Saint-Jacques (Pecten jacobeus), scoicile Venerupis (Venerupis spp.) și scoicile-venus (Venus spp.) capturate în circumstanțele prevăzute la alineatul (1) trebuie eliberate imediat, în zona în care au fost capturate.
            
            
               3.
                     Până la 1 mai 2017, statele membre care au un interes direct de gestionare a pescuitului în Marea Mediterană prezintă Comisiei date suplimentare privind capturile aruncate înapoi în mare, în plus față de cele prevăzute în recomandările comune din 4 și 7 iulie 2016, precum și orice alte informații științifice relevante care justifică excepția prevăzută la alineatul (1). Comitetul științific, tehnic și economic pentru pescuit (CSTEP) evaluează aceste date și informații până în iulie 2017, cel târziu.
            
            
               Articolul 4
               Excepția de minimis 
            
            
               Prin derogare de la articolul 15 alineatul (1) din Regulamentul (UE) nr. 1380/2013, în temeiul articolul 15 alineatul (4) litera (c) din Regulamentul (UE) nr. 1380/2013, pot fi aruncate înapoi în mare următoarele cantități din specii care definesc activitățile de pescuit prevăzute în anexa la prezentul regulament:
            
            
               (a) în vestul Mării Mediterane (punctul 1 din anexă):
            
            
               (i) pentru merluciu (Merluccius merluccius) și barbun (Mullus spp.), până la maximum 7% pentru 2017 și 2018 și până la maximum 6% în 2019 din capturile anuale totale din aceste specii efectuate de nave care utilizează traule; și
            
            
               (ii) pentru merluciu (Merluccius merluccius) și barbun (Mullus spp.), până la maximum 1% din capturile anuale totale din aceste specii efectuate de nave care utilizează setci;
            
            
               (b) în Marea Adriatică (punctul 2 din anexă): 
            
            
               (i) pentru merluciu (Merluccius merluccius) și barbun (Mullus spp.), până la 7% pentru 2017 și 2018 și până la 6% pentru 2019 din capturile anuale totale din aceste specii efectuate de nave care utilizează traule;
            
            
               (ii) pentru merluciu (Merluccius merluccius) și barbun (Mullus spp.), până la 1% din capturile anuale totale din aceste specii efectuate de nave care utilizează setci;
            
            
               (iii) pentru merluciu (Merluccius merluccius) și barbun (Mullus spp.), până la 1% din capturile anuale totale din aceste specii efectuate de nave care utilizează traule rapido (beam-traule);
            
            
               (iv) pentru limba-de-mare comună (Solea solea), până la 3% pentru 2017 și 2018 și până la 2% pentru 2019 din capturile anuale totale din această specie efectuate de nave care utilizează traule; și
            
            
               (v) pentru limba-de-mare comună (Solea solea), 0% din capturile anuale totale din această specie efectuate de nave care utilizează setci;
            
            
               (c) în sud-estul Mării Mediterane (punctul 3 din anexă):
            
            
               (i) pentru merluciu (Merluccius merluccius) și barbun (Mullus spp.), până la 7% pentru 2017 și 2018 și până la 6% pentru 2019 din capturile anuale totale din aceste specii efectuate de nave care utilizează traule;
            
            
               (ii) pentru merluciu (Merluccius merluccius) și barbun (Mullus spp.), până la 1% din capturile anuale totale din aceste specii efectuate de nave care utilizează setci; și
            
            
               (iii) pentru creveți din genul Crangon (Parapenaeus longirostris), până la 7% pentru 2017 și 2018 și până la 6% pentru 2019 din totalul capturilor anuale din aceste specii efectuate de navele care utilizează traule.
            
            
               Articolul 5
               Lista navelor
            
            
               1.
                     Statele membre vizate stabilesc, în conformitate cu criteriile prevăzute în anexă, navele care fac obiectul obligației de debarcare pentru fiecare activitate de pescuit în parte.
            
            
               2.
                     Până la 31 decembrie 2016, statele membre respective prezintă Comisiei și celorlalte state membre, prin intermediul site-ului web securizat de control al Uniunii, listele cu toate navele care vizează merluciu, barbun, limbă-de-mare comună și creveți din genul Crangon. Statele membre actualizează în permanență aceste liste.
            
         
         
            
               Articolul 6
               Intrare în vigoare și aplicare
            
            
               Prezentul regulament intră în vigoare în ziua următoare datei publicării în Jurnalul Oficial al Uniunii Europene.
            
            
               Se aplică de la 1 ianuarie 2017 până la 31 decembrie 2019.
            
            
               Prezentul regulament este obligatoriu în toate elementele sale și se aplică direct în statele membre.
            
            
            
               Adoptată la Bruxelles, 20.10.2016.
            
            
               
                     Pentru Comisie
               
               
                     Preşedintele
                     Jean-Claude JUNCKER
               
            
         
         
            
                  
                     (1)
                  
                        Regulamentul (UE) nr. 1380/2013 al Parlamentului European și al Consiliului din 11 decembrie 2013 privind politica comună în domeniul pescuitului, de modificare a Regulamentelor (CE) nr. 1954/2003 și (CE) nr. 1224/2009 ale Consiliului și de abrogare a Regulamentelor (CE) nr. 2371/2002 și (CE) nr. 639/2004 ale Consiliului și a Deciziei 2004/585/CE a Consiliului (
                  JO L 354, 28.12.2013, p. 22
                  ).
               
               
                  
                     (2)
                  
                        Regulamentul (CE) nr. 1967/2006 al Consiliului din 21 decembrie 2006 privind măsurile de gestionare pentru exploatarea durabilă a resurselor halieutice în Marea Mediterană, de modificare a Regulamentului (CEE) nr. 2847/93 și de abrogare a Regulamentului (CE) nr. 1626/94 (
                  JO L 409, 30.12.2006, p. 11
                  ). 
               
               
                  
                     (3)
                  
                        Rapoartele Comitetului științific, tehnic și economic pentru pescuit (CSTEP) - Evaluarea recomandărilor comune privind obligația de debarcare (CSTEP-16-10). 2016. Oficiul pentru Publicații al Uniunii Europene, Luxemburg, EUR XXXX EN, JRC XXXX, XXX pp. document disponibil la 
                  această adresă
                  .
               
               
                  
                     (4)
                  
                        JO L 354, 28.12.2013, p. 22.
               
               
                  
                     (5)
                  
                        (i) Plan de aruncare a capturilor înapoi în mare pentru anumite activități de pescuit de specii demersale din Marea Adriatică (subzonele geografice 17 și 18) - Recomandare comună a grupului la nivel înalt ADRIATICA (Croația, Italia și Slovenia), (ii) Plan de aruncare a capturilor înapoi în mare pentru anumite activități de pescuit de specii demersale din sud-estul Mării Mediterane (subzonele geografice 15, 16, 19, 20, 22, 23 și 25) - Recomandare comună a grupului la nivel înalt SUDESTMED (Cipru, Grecia, Italia și Malta) și (iii) Plan de aruncare a capturilor înapoi în mare pentru anumite activități de pescuit de specii demersale din vestul Mării Mediterane (subzonele geografice 1, 2, 5, 6, 7, 8, 9, 10 și 11) - Recomandare comună a grupului la nivel înalt PESCAMED (Franța, Italia și Spania).
               
               
                  
                     (6)
                  
                        Regulamentul (CE) nr. 1967/2006 al Consiliului din 21 decembrie 2006 privind măsurile de gestionare pentru exploatarea durabilă a resurselor halieutice în Marea Mediterană, de modificare a Regulamentului (CEE) nr. 2847/93 și de abrogare a Regulamentului (CE) nr. 1626/94 (
                  JO L 409, 30.12.2006, p. 11
                  ).
               
               
                  
                     (7)
                  
                        Rapoartele Comitetului științific, tehnic și economic pentru pescuit (CSTEP) - Evaluarea recomandărilor comune privind obligația de debarcare (CSTEP-16-10). 2016. Oficiul pentru Publicații al Uniunii Europene, Luxemburg, EUR XXXX EN, JRC XXXX, XXX pp. document disponibil la 
                  această adresă
                  .
               
               
                  
                     (8)
                  
                        Regulamentul (UE) nr. 1343/2011 al Parlamentului European și al Consiliului din 13 decembrie 2011 privind unele dispoziții referitoare la pescuitul în zona Acordului CGPM (Comisia Generală pentru Pescuit în Marea Mediterană) și de modificare a Regulamentului (CE) nr. 1967/2006 al Consiliului privind măsurile de gestionare pentru exploatarea durabilă a resurselor halieutice în Marea Mediterană (JO L 347, 30.12.2011, p. 44).
               
               
                  
                     (9)
                  
                        Codurile uneltelor utilizate în prezentul regulament se referă la codurile din Anexa XI la Regulamentul de punere în aplicare (UE) nr. 404/2011 al Comisiei de stabilire a normelor detaliate de aplicare a Regulamentului (CE) nr. 1224/2009 al Consiliului de stabilire a unui sistem comunitar de control pentru asigurarea respectării normelor politicii comune în domeniul pescuitului. În cazul navelor a căror lungime totală este mai mică de 10 metri, codurile uneltelor utilizate în acest tabel fac trimitere la codurile FAO de clasificare a uneltelor.
               
            
      
    ---documentbreak--- 
      
         
         
            
               ANEXĂ
            
            
               1. Vestul Mării Mediterane
            
            
                     
                        Codul uneltelor de pescuit
                     
                  
                  
                     
                        Unelte de pescuit
                     
                  
                  
                     
                        Obligația de debarcare
                     
                  
               
                     
                        OTB, OTT, PTB, TBN, TBS, TB, OT, PT, TX
                     
                  
                  
                     
                        Traule
                     
                  
                  
                     
                        Merluciu și barbun, atunci când volumul total al debarcărilor din speciile respective per navă în 2014 și 2015 constă, în proporție de peste 25 %, din debarcările totale din toate speciile efectuate de respectiva navă.
                     
                  
               
                     
                        GNS, GN, GND, GNC, GTN, GTR, GEN
                     
                  
                  
                     
                        Setci și setci cu sirec
                     
                  
                  
                     
                        Merluciu și barbun, atunci când volumul total al debarcărilor din speciile respective per navă în 2014 și 2015 constă, în proporție de peste 25 %, din debarcările totale din toate speciile efectuate de respectiva navă.
                     
                  
               
                     
                        LL, LLS, LLD, LX, LTL, LHP, LHM
                     
                  
                  
                     
                        Paragate
                     
                  
                  
                     
                        Merluciu și barbun, atunci când volumul total al debarcărilor din speciile respective per navă în 2014 și 2015 constă, în proporție de peste 25 %, din debarcările totale din toate speciile efectuate de respectiva navă.
                     
                  
               
            
               2. Marea Adriatică
            
            
                     
                        Codul uneltelor de pescuit
                     
                  
                  
                     
                        Unelte de pescuit
                     
                  
                  
                     
                        Obligația de debarcare
                     
                  
               
                     
                        OTB, OTT, PTB, TBN, TBS, TB, OT, PT, TX, TBB
                     
                  
                  
                     
                        Traule
                     
                  
                  
                     
                        Merluciu, barbun și limbă-de-mare comună, atunci când volumul total al debarcărilor din speciile respective per navă în 2014 și 2015 constă, în proporție de peste 25 %, din debarcările totale din toate speciile efectuate de respectiva navă.
                     
                  
               
                     
                        GNS, GN, GND, GNC, GTN, GTR, GEN
                     
                  
                  
                     
                        Setci și setci cu sirec
                     
                  
                  
                     
                        Merluciu, barbun și limbă-de-mare comună, atunci când volumul total al debarcărilor din speciile respective per navă în 2014 și 2015 constă, în proporție de peste 25 %, din debarcările totale din toate speciile efectuate de respectiva navă.
                     
                  
               
            
               3. Sud-estul Mării Mediterane
            
            
                     
                        Codul uneltelor de pescuit
                     
                  
                  
                     
                        Unelte de pescuit
                     
                  
                  
                     
                        Obligația de debarcare
                     
                  
               
                     
                        OTB, OTT, PTB, TBN, TBS, TB, OT, PT, TX 
                     
                  
                  
                     
                        Traule
                     
                  
                  
                     
                        Merluciu, barbun și creveți din genul Crangon, atunci când volumul total al debarcărilor din speciile respective per navă în 2014 și 2015 constă, în proporție de peste 25 %, din debarcările totale din toate speciile efectuate de respectiva navă.
                     
                  
               
                     
                        GNS, GN, GND, GNC, GTN, GTR, GEN
                     
                  
                  
                     
                        Setci și setci cu sirec
                     
                  
                  
                     
                        Merluciu și barbun, atunci când volumul total al debarcărilor din speciile respective per navă în 2014 și 2015 constă, în proporție de peste 25 %, din debarcările totale din toate speciile efectuate de respectiva navă.